INSELLMU L-MEMORJA TAL-ET. ARĊISQOF EMMANUEL GERADA: KANONKU ONORARJU U HABIB TAL-PARROĊĊA TAGĦNA Nhar il-Ġimgħa, 21 ta' Jannar 2011, il-Mulej għoġbu jsejjaħ għal ħdanu r-ruħ għażiża tal- Arċisqof Mons. Emmanuel Gerada, fl-għomor ta' 90 sena. Mons. Arċisqof Emmanuel Gerada f'ritratt meħud fis- sagrestija tal-Bażilika fil-Milied tas-sena 1973 qabel ma mexxa l-quddiesa solenni pontifikali ta' nofsillejl. Emmanuel Gerada twieled iż-Żejtun nhar it-18 ta' Mejju, 1920. Hu ħa l-edukazzjoni tiegħu fil-Liċeo, is-Seminarju tal-Arċisqof u l-Università ta' Malta fejn fl-1939 ħa l-grad tal-Baċelerat tal-Arti waqt li fl-1946 kien Liċenzjat fit-Teoloġija. Nhar l-1 ta' Awwissu 1943, fit-Tieni Gwerra Dinjija, kien ordnat saċerdot mis-Serv ta' Alla l-Isqof Senglean Emmanuel Galea. kien ukoll rebaħ borża ta' studju mill-British Council u fl-1944 kompla l-istudji tiegħu fin- Nottingham Universitv College. Fl-1952, Gerada kiseb dottorat fil-Liġi Kanonika mill-Università Gregorjana u wara segwa kors fil-Pontificia Accademia Ecclesiastica f'Ruma, liema kors wasslu biex jingħaqad mal-korp diplomatiku tas-Santa Sede. L-intelliġenza u l-kwalitajiet tajba ta' Dun Manuel ġew imfaħħra ħafna minn Mons. Giovanni Battista Montini li aktar 'l quddiem sar il-Papa Pawlu VI. Matul il-ħidma tiegħu fid-diplomazija bejn is-snin 1952 u 1966, Mons. Gerada ta s-servizz tiegħu fin- Nunzjatura tal-Eġittu (1952), tal-Indja (1953), tal-Irlanda (1956), tal-Ġappun (1960), tal- Messiku (1964) u tar-Rwanda (1966). Fit-18 ta' Ġunju tal-1967, Mons. Gerada kien ikkonsagrat Isqof Titulari ta' Nomentum u maħtur Isqof Awżiljarju ta' Mons. Arcisqof Mikiel Gonzi minn Gonzi nnifsu, assistit mill- Isqof Awżiljarju u Vigarju Ġenerali Mons. Emmanuel Galea u mill-Isqof Awżiljarju ta' Dublin, Mons. Patrick Dunna. Iċ-ċerimonja kienet preseduta minn Mons. Martin John O'Connor li f'dik il-ħabta kien Nunzju Appostoliku għal Malta. Sena wara ġie appuntat bħala Isqof Koadjutur ta' Malta. F'dan il-perjodu, f'Malta kien għaddej it- tilwim politiku-ekkleżjastiku. Mons. Gerada serva ta' medjatur u kellu sehem important fid-diskussjonijiet twal li eventwalment wasslu għall-ftehim li ntlaħaq proprju fil-Ġimgħa l-Kbira tal-1969. Mons. Gerada kien qrib ħafna tal-Parroċċa tagħna l-aktar fis-snin 1970/1971 meta kien qed jiġi ċċelebrat iċ-Ċinkwantinarju mill-Inkurunazzjoni tal-Istatwa ta' Marija Bambina. Huwa kien ġie inkarigat biex fis- 27 ta' Lulju 1971 iwassal il-Warda tad-Deheb IS e Bambin aġġ fil-Vatikan biex tiġi mbierka mill-Q. T. il- Papa Pawlu VI. F'dik l-istess sena, huwa ġie nominat Kanonku Onorarju tal-Kolleġġjata Sengleana. Fis-26 ta' Awwissu 1986, Mons. Isqof Gerada ppresieda Akkademja Mużiko- Letterarja li kienet saret bħala parti miċ- ċelebrazzjonijiet f'għeluq il-200 sena mit- twaqqif tal-Kolleġġjata. Diversi drabi, huwa ġie mistieden ukoll biex imexxi l-Quddiesa sollenni tat-8 ta' Settembru filgħodu bħalma għamel fl-aħħar żjara tiegħu fil-Parroċċa tagħna nhar it-8 ta' Settembru 2004. Fis-sena 1973, Mons. Isqof Gerada kien kompla bil-ħidma tiegħu fis-servizz diplomatiku tal- Vatikan meta ġie mogħti t-titlu ta' Arċisqof u nħatar Nunzju Appostoliku f'El Salvador u fil- Gwatemala. Hemmhekk huwa għadda minn esperjenza mill-aktar kiefra u sab ruħu f'nofs kontroversja li kellha eku internazzjonali: il- qtil krudil tal-Arċisqof Oscar Romero waqt li kien qed jiċċelebra s-sagrifiċċju tal-quddiesa nhar il-25 ta' Marzu 1980. Bi kliem ċar, Mons. Romero kien kontinwament jikkundanna l-ksur tad-drittijiet fundamentali tal-bniedem li kien qed isofri l-poplu ta' El Salvador. Mons. Gerada serva wkoll-bħala Nunzju Appostoliku għall-Pakistan (1980).u għall-Irlanda (1989). Hu kien irtira f'Malta fis-17 ta' Ottubru 1995 fl-eta ta' 75 sena. Il-funeral ta' Mons. Gerada sar nhar it- Tlieta, 25 ta' Jannar fil-Konkatidral ta' San Ġwann. Mons. Arċisqof Pawl Cremona O.P. mexxa quddiesa konċelebrata b'suffraġju għal ruħu li għalija kienu preżenti l-ogħla awtoritajiet tal-pajjiż. Wara l-quddiesa, il- funeral kompla saċ-Ċimiterju ta' San Girgor fiż-Żejtun fejn saret id-difna fil-qabar tal- familja. L-Arċisqof Gerada kien saċerdot tta' unur għal Malta kemm bis-servizz qawwi li huwa ta lill-Knisja f'Malta u barra minn xtutna kif ukoll fil-kontribut kbir li ta lis-soċjetà Maltija f'diversi oqsma. Nitolbu lill-Mulej biex issa jsieħbu miegħu fil-mistrieħ tal-ħajja eterna. 77 IL Ea Pawlu VI ibierek il-Warda tad-deheb li kellha titqiegħed f'riġlejn l-istatwa tal-Bambina. Din ġiet ARRESTA FM il- 5 Papa mill-Isqof Gerada li kien akkumpanjat mis-segretarju tiegħu, Dun Arthur Said Pullicino.